Нәфел намаҙҙарынан иң мөһиме, ихтирамлыларының береһе – тәһәджүд намаҙы, уны төнгө намаҙ ҙа тибеҙ. Тәһәджүдте пәйғәмбәребеҙ Мөхәммәд саллаллаһу ғәләйһис-сәләм көн дә уҡыған, ауырыған саҡтарында ла һис ҡалдырмаған. Ул әйткән: «Биш фарыз намаҙынан һуң иң яҡшыһы булып төнгө намаҙ тора. Кем тейешле кимәлдә төнгө намаҙын ҡыла, Аллаһ Тәғәлә уға туғыҙ төрлө ниғмәт бирер, бишеһе – был донъяла, дүртәүһе – әхирәттә», – тигән.